Arado Ar 79

Το Arado Ar 79 ήταν μονοκινητήριο διθέσιο ακροβατικό/εκπαιδευτικό αεροσκάφος το οποίο ανέπτυξε στα μέσα της δεκαετίας του 1930 η γερμανική εταιρεία Arado.Donald 1997, p. 60. Μάλιστα ήταν το τελευταίο πολιτικό αεροσκάφος της συγκεκριμένης εταιρείας. Τα πρωτότυπα πραγματοποίησαν τις πρώτες τους πτήσεις τον Απρίλιο του 1938 και σύντομα έθεσαν πολλά νέα ρεκόρ για αεροσκάφος αυτής της κλάσης.

Σχεδιασμός και ανάπτυξη
Τη δεκαετία του 1920 και στις αρχές της επόμενης δεκαετίας η Arado παρουσίασε τα Arado L I and Arado L II. Σχεδιαστής τους ήταν ο αεροναυπηγός Βάλτερ Ρέτελ (Walter Rethel) που επιδίωξε στα μέσα της δεκαετίας του 1930 να αναπτύξει ένα πιο ικανό αεροσκάφος το οποίο θα τα διαδέχονταν.

Η σχεδιαστική ομάδα του Ar 79 έδωσε έμφαση στην αξιοπιστία, την ανθεκτικότητα και την οικονομία κατά τη χρήση του αεροσκάφους. Προκειμένου να προσελκύσει το ενδιαφέρον πιθανών ιδιωτών πελατών η Arado διαφήμισε το Ar 79 ως μία εναλλακτική που προσέφερε συντομότερα ταξίδια σε σύγκριση με τον σιδηρόδρομο και τα αυτοκίνητα.Kranzhoff 1997, p. 95. Επίσης, το Υπουργείο Αεροπορίας του Ράιχ (, RLM) ενθάρρυνε την ανάπτυξή του, διότι προορίζονταν μεν για πολιτική χρήση αλλά θα μπορούσε δυνητικά να αξιοποιηθεί και για στρατιωτικούς σκοπούς.Kranzhoff 1997, p. 94.

Τα πτητικά χαρακτηριστικά του Ar 79 ήταν εξαιρετικά καθώς ενσωμάτωνε προηγμένα για την εποχή στοιχεία σε ό,τι αφορά την αεροδυναμική. Χάρη στην χρήση flaps μπορούσε να πετά με πολύ χαμηλή ταχύτητα ενώ με τον κατάλληλο χειρισμό ήταν δυνατό να πετά σταθερά χωρίς να είναι απαραίτητο να έχει ο πιλότος συνεχώς τα χέρια του στα χειριστήρια. Ήταν ελαφρύ και οικονομικό στην κατανάλωση καυσίμου και μπορούσε να διανύσει περισσότερα από 1000 km χωρίς να χρειαστεί να ανεφοδιαστεί ξανά. Προωθούνταν από εν σειρά κινητήρα Hirth HM 504 A2 μέγιστης ισχύος 105 hp που είχε αναπτυχθεί επί τούτου για το συγκεκριμένο αεροσκάφος.Kranzhoff 1997, pp. 94-95.

Επιχειρησιακή ιστορία
Οι δοκιμές των δύο πρωτοτύπων άρχισαν τον Απρίλιο του 1938. Τον ίδιο χρόνο έθεσαν πολλά ρεκόρ για αεροσκάφη της κλάσης τους.Kranzhoff 1997, p. 96.Kranzhoff 1997, pp. 96-97.

Επίσης τα Ar 79 αποδείχθηκαν ανταγωνιστικά σε πολυάριθμους αεροπορικούς αγώνες. Μάλιστα την 31η Ιουλίου 1938 το Ar 79 που συμμετείχε στους Διεθνείς Αεροπορικούς Αγώνες της Φρανκφούρτης πήρε την πρώτη θέση στον αγώνα A.Kranzhoff 1997, p. 97. Σημαντικές προσωπικότητες της περιόδου απέκτησαν ένα Ar 79. Μεταξύ αυτών περιλαμβάνονται οι Ερνστ Ούντετ (Ernst Udet), Χάνα Ράιτς (Hanna Reitsch), Άλφριντ Κρουπ (Alfried Krupp) και άλλοι.Kranzhoff 1997, p. 99.

Χρήστες
 Ουγγαρία
 Ουγγρική Βασιλική Πολεμική Αεροπορία

Παραπομπές

Βιβλιογραφία





Εξωτερικοί σύνδεσμοι


Ar 079
Κατηγορία:Ακροβατικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Εκπαιδευτικά αεροσκάφη